Mustapha Nagoor

Mustapha Nagoor ialah seorang ahli politik Malaysia dari UMNO. Beliau telah berkhidmat sebagai Ahli Dewan Undangan Negeri Sembilan bagi kawasan Palong sejak 2018.

Latar belakang 
Mustapha dilahirkan pada 31 Julai 1967. Beliau melanjutkan pendidikan tinggi di Universiti Selatan Pasifik, Amerika Syarikat dan lulus sarjana pentadbiran perniagaan. Beliau juga mendapat pengajian di Universiti Tasmania dan memperoleh sarjana muda pentadbiran perniagaan.

Beliau juga pernah menjadi guru selama setahun pada 1987 hingga 1988 sebelum mengusahakan sebuah pusat tuisyen Institut Pertama pada 1988 hingga 1996. Beliau juga pernah menjadi jurulatih bagi kursus Jatidiri Pimpinan Perdana di bawah Kementerian Belia dan Sukan sekitar tahun 1995 hingga 1997.

Mustapha pernah dilantik sebagai jurulatih Biro Tatanegara dan fasilitator bagi penyedia latihan swasta dan kerajaan. Beliau juga menjadi pengarah urusan beberapa buah syarikat seperti AD Bestari (M) Sdn Bhd dan Pengarah MBN Consortium Sdn Bhd.

Mustapha pernah dilantik sebagai Pengerusi Persatuan Kami Anak Felda (KAF) Palong 3 dan AJK KAF Wilayah Raja Alias, serta sebagai Ahli Majlis Daerah Jempol.

Penglibatan dalam politik 

 Ketua Penerangan UMNO Negeri Sembilan (2018-kini)
 Pengerusi Biro Latihan Badan Perhubungan UMNO Negeri Sembilan (2013-kini)
 Naib Ketua UMNO Bahagian Jempol (2008-kini)
 Ketua UMNO Cawangan Felda Palong 3 (2008-kini)
 Timbalan Pengerusi Biro Latihan dan Keahlian Badan Perhubungan UMNO Negeri Sembilan (2004-2008)
 Setiausaha Badan Perhubungan Pemuda UMNO Negeri Sembilan (2001-2004)
 Naib Ketua dan pemangku Ketua Pemuda UMNO Bahagian Jempol (1998-2001)
 Ketua Penerangan Pemuda UMNO Jempol (1996-1998)
 Ketua Pemuda UMNO cawangan Felda Palong 3 (1995-1998)

Anugerah dan pengiktirafan 
 
 Darjah Setia Negeri Sembilan (D.N.S) 2005
 Ahli Setia Negeri Sembilan (A.N.S) 2001
 Pingat Jasa Kebaktian (P.J.K) 1998

Rujukan 

Ahli Dewan Undangan Negeri Sembilan ke-14
Anggota Pertubuhan Kebangsaan Melayu Bersatu
Barisan-UMNO